अबबारी सूरत शहर की थी . यात्रा की शुरुआत में सूरत शहर में हमारा कोई कनेक्ट नहीं था . गुरुकुल एक पड़ाव था लेकिन शहर में पहुँचते ही दूसरे दिन कई लोगों से बात करने का सन्दर्भ बन गया . दूसरे दिन हम शरद गाँधी के पास गए जो हीरा व्यापार पर आधारित एक रंगीन साप्ताहिक अखबार निकालते हैं . अखबार भारी ग्लेज़ पेपर पर रंग-बिरंगी तस्वीरों से सजा एक प्रचार पम्फलेट जैसा था और उसमें पढने के लिए कुछ खास नहीं था . इसके अतिरिक्त शरद गाँधी कुछ किताबों के लेखक भी हैं लेकिन सबसे बड़ी बात थीं उनका और उनके भाई द्वारा विकसित एक ऐसी भाषा जिसमें शरद बिना कुछ बोले इशारा करते थे और उनके भाई उसे हूबहू कागज पर लिख देते . जांचनेके लिए मनोज ने एक कागज पर कुछलिखकर शरद को दिखाया और उनके भाई ने एकदम सटीक लिखकर सुनाया . हमारे लिए यह दिलचस्प था . ज्ञात हुआ कि दोनों भाई कई देशों में अपनी कला का प्रदर्शन कर चुके हैं और उन्हें अनेक पुरस्कार और गिनीज बुक में स्थान ही मिल चुका है . वहां से अगला रुकावहीरा व्यवसायी गोबिंदढोलकिया के यहाँ था जो लंच पर हमारा इंतज़ार कर रहे थे .